Begrebet SOC ”State Of Charge” er en indikation af, hvor meget strøm der er på batteriet, på samme måde som man taler om, hvor meget brændstof der er på en bil med en forbrændingsmotor.
Hvis batteriet på en elbil selv kunne bestemme, så lå SOC konstant et sted imellem yderpunkterne, gerne mellem 20% og 80%. Her ældes batteriet mindre end hvis man ofte bevæger sig i yderpunkterne af batteri-spændingen.  Mange nyere elbiler har derfor en indstilling hvor man kan vælge at der kun lades op til f.eks. 80% af batteriet kapacitet.